Break My Soul

Break My Soul on yhdysvaltalaisen laulaja-lauluntekijä Beyoncén kappale vuodelta 2022. Se julkaistiin 20. kesäkuuta 2022 ensimmäisenä singlenä hänen seitsemänneltä studioalbumilta "Renaissance".
Kappaleen on kirjoittanut Beyoncé, Tricky Stewart, The-Dream, Jens Christian Isaksen. Kappaletta oli kirjoittamassa myös Beyoncén aviomies Jay-Z. Kappale sisältää samplet Big Freedian kappaleesta ”Explode”, jonka on kirjoittanut Freedia ja Adam Pigott sekä Robin S.:n kappaleesta ”Show Me Love”, jonka on kirjoittanut Allen George ja Fred McFarlane. 
”Break My Soul” nousi Yhdysvaltain Billboard Hot 100 -listan sekä Hot Dance/Electronic Songs -listan kärkeen. Se oli korkeimmillaan sijalla kuusi Billboard Global 200 -listalla. Kappale nousi listaykköseksi Irlannissa sekä kärkikymmennikköön Kanadassa ja Iso-Britanniassa. ”Break My Soul” on myynyt timanttilevyn verran Brasiliassa ja moninkertaisen platinan verran Australiassa, Kanadassa ja Yhdysvalloissa. Vuoden 2023 Grammy-gaalassa kappale voitti parhaan tanssi/elektronisen äänitteen Grammy-palkinnon ja oli ehdolla vuoden levytykseksi sekä vuoden lauluksi. Terry Hunterin remix kappaleesta oli ehdolla parhaaksi remix-äänitteeksi.
Taustaa ja julkaisu.
British Voguen haastattelussa heinäkuussa 2022 Beyoncé kertoi tulevasta studioalbumistaan "Renaissance", joka on hänen albumitrilogiansa ensimmäinen osa. Albumi julkaistiin 29. heinäkuuta 2022 ja hän kuvaili sitä ”kaikkien aikojen kunnianhimoisimmaksi musiikilliseksi projektikseen tähän mennessä”. Kappaleen nimi ja julkaisupäivä julksitettiin artistin sosiaalisen median kanavissa 20. kesäkuuta 2022 ilman muuta tietoa. Useat suoratoistopalvelut kuten Spotify ja Apple Music vahvistivat uutisen välittömästi.
”Break My Soul” julkistettiin tulevan albumin ensimmäiseksi singleksi, kun Beyoncé muutti Instagram kuvauksensa muotoon ”6. BREAK MY SOUL midnight ET”. Alun perin kappaleen oli määrä ilmestyä keskiyöllä Yhdysvaltain itäistä aikaa kesäpäivänseisauksen kunniaksi, mutta se julkaistiin Tidaliin ja YouTubeen kaksi tuntia etuajassa 20. kesäkuuta. ”Break My Soul” on Beyoncén ensimmäinen singlejulkaisu omalta studioalbumilta kuuteen vuoteen. 
Sävellys.
”Break My Soul” on dance-, dance-pop-, house- ja diva-house -kappale, jossa on vaikutteita nu-discosta. Kappaleen sanat käsittelevät ”vapautumisen etsimistä uuvuttavasta työstä ja hermoja raastavasta pandemiasta Beyoncén käyttäessä rouheinta ääntään”. Kappale on ”täynnä tanssilattialle sopivia säkeitä ja toistuvaa huudatusta 'Everybody'”. Kertosäkeessä kappaleen nimi käännetään ympäri ”You Won’t Break My Soul” (). Fanien ja median mukaan säkeet kuten ”Now I just fell in love / And I just quit my job” () liittyvät ilmiöön suuri irtisanomisaalto, jossa miljoonat yhdysvaltalaiset jättivät työnsä palkkakehityksen pysähtymisen sekä huonojen työolojen vuoksi. "Glamour" -lehden mukaan jotkut kappaleen kuuntelijat olivat jättäneet työnsä kappaleen sanojen innoittamina, ja moni muu oli seuraamassa perässä.
”Break My Soul” samplaa vahvasti Big Freedian vuoden 2014 bounce-kappaletta ”Explode” ja ottaa vaikutteita Robin S.:n vuoden 1993 house-pop kappaleesta ”Show Me Love”. Musicnotes.comin mukaan kappale on sävelletty G♯-molliin ja sen tempo on 115 tavallisessa 4/4-tahtilajissa. Beyoncén lauluääni ulottuu kappalessa F♯3:sta D♯5:een.
Vastaanotto.
”Break My Soul” sai julkaistuessaan laajaa ylistystä kriitikoilta. The i Paperin Lauren O’Neill kuvaili kappaletta ”lattiat täyttäväksi comebackiksi”, joka saa sinut ”alistumaan kehon impulsseille ja antaa sen viedä”. O’Neill kehui Beyoncéta uusien soundien tutkimisesta samalla, kun hän käyttää vaikuttavaa lauluääntään ja räppitaitoaan ”tarjotakseen jotain, mikä tuntuu täysin uudelta ja silti täysin omaltaan”. The Observerin Kitty Empire kuvaili kappaletta ”välittömäksi klassikoksi” ja ”nykyajallemme sopivaksi house-musiikin anthemiksi”.
Billboardille kirjoittanut Larisha Paul kiinnitti huomiota kappaleen ”lähes viiden minuutin kestoon algoritmisen suoratoistoajan keskellä, missä kolmen minuutin ylittäminenkin tuntuu jo riskiltä”. Myöskin Billboardin Kyle Denis kehui Beyoncéta ikäsyrjinnän ylittämisestä musiikkialalla, kirjoittaen, että bounce- ja rap-elementit saavat house-kappaleen tuntumaan ”raikkaalta ja uniikilta Beyoncélta”. Hän antoi myös tunnustusta siitä, että Beyoncé kunnioittaa tanssimusiikin mustia ja queer -juuria, jatkaen muodonmuutosta, joka alkoi "Lemonade" -albumista vuonna 2016 ja teki hänestä ”yhden viime vuosikymmenen keskeisimmistä sosiopoliittisista artisteista”.
Rolling Stone sijoitti kappaleen sijalle 108 heidän listallaan "200 kaikkien aikojen parasta dance-kappaletta" ja sijalle 428 listallaan "500 kaikkien aikojen parasta kappaletta". 
Billboard sijoitti kappaleen "vuoden 2022 50 parasta dance-kappaletta" listalleen.
Menestys.
Yhdysvalloissa ”Break My Soul” debytoi Billboard Hot 100 -listan sijalla 15. vain kolmen myyntipäivän jälkeen, mikä teki siitä Beyoncén 41. top 40 -soolosinglen. "Renaissance" -albumin julkaisun jälkeen kappale nousi Hot 100 -listan ykköseksi, mikä teki siitä Beyoncén kahdeksannen sooloykkösen ja kahdennentoista jos mukaan lasketaan Destiny’s Child. Kappale pysyi listaykkösenä kaksi viikkoa.
Kanadassa kappale ylsi sijalle neljä Canadian Hot 100 -listalla.
Isossa-Britanniassa kappale debytoi singlelistan sijalla 21. tehden siitä Beyoncén 36. top 40-kappaleen Isossa-Britanniassa sooloartistina. Albumin julkaisun jälkeen kappale nousi listan sijalle kaksi.
Suomessa ”Break My Soul” oli korkeimmillaan radiosoittolistan sijalla 31.
Remix-versiot.
3. elokuuta 2022 Beyoncé julkaisi EP:n, joka sisälsi neljä kappaleen remixiä. Ne olivat tuottaneet will.i.am, Terry Hunter, Honey Dijon ja Nita Aviance. Terry Hunterin remix oli ehdolla parhaaksi remix-äänitteeksi vuoden 2023 Grammy-gaalassa.
Beyoncé julkaisi kappaleesta ”The Queens” remixin Madonnan kanssa 5. elokuuta. Se julkaistiin aluksi vain Beyoncén omassa verkkokaupassa ennen kuin se tuli saataville suoratoistopalveluihin. Remix sisältää samplen ja interpolaation Madonnan vuoden 1990 kappaleesta ”Vogue”.
Kappaleet.
1-kappaleen digitaalinen single
3-kappaleen digitaalinen single
Remix EP
The Queens Remix